12. ฐานะการเงินและผลการดำเนินงาน

(1) งบการเงิน : ในระยะเวลา 3 ปีที่ผ่านมา (ปี 2543-2545) (ก)
สรุปรายงานการสอบบัญชี - ปี 2543 นางสาวรุ้งนภา เลิศสุวรรณกุล ได้ตรวจสอบงบการเงินรวม
สำหรับปีสิ้นสุดวันที่ 31 ธันวาคม 2543
และแสดงความเห็นไว้อย่างมีเงื่อนไขในเรื่องการให้สัตยาบันรายการธุรกิจรายการหนึ่งที่เกิดขึ้นว่า
บริษัทและบริษัทย่อยได้ขายสินค้าให้บริษัทแห่งหนึ่งในเกาหลี
และเอกสารการชำระเงินที่นำมาตัดจากบัญชีลูกหนี้รายนี้ส่วนหนึ่งเป็นเงิน 148,000
เหรียญสหรัฐอเมริกา ระบุว่าเป็นเงินที่โอนมาจากบริษัทอีกแห่งหนึ่งในฮ่องกง
ซึ่งเป็นผู้จำหน่ายเครื่องจักรให้กับบริษัทและบริษัทย่อย
และส่วนที่เหลือแสดงรับชำระจากลูกค้าเกาหลีนั้น
ผู้สอบบัญชีไม่สามารถชี้ชัดถึงการปฏิบัติดังกล่าวว่าเหมาะสมเพียงใด
อย่างไรก็ตามคณะกรรมการบริหารได้อธิบายเหตุผลพร้อมทั้งแสดงหลักฐานว่ามีการชำระค่าสินค้าจากลูกค้าครบถ้วน
ไม่มีความเสียหายเกิดขึ้น

- ปี 2544 และ ปี 2545 นางสาวรุ้งนภา เลิศสุวรรณกุล ผู้สอบบัญชีรับอนุญาต ทะเบียนเลข 3516
บริษัท สำนักงาน เอินส์ท แอนด์ ยัง จำกัด ได้ตรวจสอบงบการเงินรวม สำหรับปีสิ้นสุดวันที่ 31
ธันวาคม 2544 และ 2545 และแสดงความเห็นไว้อย่างไม่มีเงื่อนไข
ว่างบการเงินที่ได้ตรวจสอบแสดงถึงฐานะการเงิน
ผลการดำเนินงานและกระแสเงินสดที่ถูกต้องตามที่ควรในสาระสำคัญตามหลักการบัญชีที่รับรองทั่วไป

  [](ข) สรุปงบการเงินรวม

  []

[]

[]

[]

[] (ค) อัตราส่วนทางการเงินที่สำคัญ

(2) คำอธิบายและการวิเคราะห์ฐานะการเงินและผลการดำเนินงาน (ก) ผลการดำเนินงาน 1.
ภาพรวมของผลการดำเนินงาน

ผลการดำเนินงานในปี 2545 เป็นสิ่งสะท้อนถึงการเปลี่ยนแปลงและการปรับตัว ของบริษัทฯ
(บริษัทและบริษัทย่อย) และกลุ่มธุรกิจต่อเนื่องของบริษัทฯ
ที่มีต่อผลกระทบจากนโยบายของรัฐบาลที่ต้องการเพิ่มมูลค่าวัตถุดิบยางพารา
ผลกระทบที่เกิดขึ้นส่วนใหญ่เป็นปัจจัยหลักที่ทำให้บริษัทฯ มีผลการดำเนินงานที่ลดลงแต่บริษัทฯ
สามารถที่จะผ่านพ้นช่วงวิกฤตในไตรมาสที่ 2 และ 3 ของปี
ที่มีการปรับตัวของต้นทุนวัตถุดิบอย่างรวดเร็ว และสามารปรับตัวเข้าสู่ภาวะปกติได้ในไตรมาสที่ 4
ดังนั้น เมื่อรวมผลการดำเนินงานทั้งปี บริษัทฯ สามารถกำไรได้ 74 ล้านบาท ลดลงร้อยละ 13.50
แต่หากบวกกลับขาดทุนจากอัตราแลกเปลี่ยนที่ยังไม่รับรู้จริงจากการจองอัตราแลกเปลี่ยนล่วงหน้า
9.87 ล้านบาท กำไรจริงควรจะเป็น 84 ล้านบาท ซึ่งไม่ได้ลดลงจากปีก่อนมากนัก

  2. ผลการดำเนินงานของกลุ่มธุรกิจหลัก

  กลุ่มน้ำยางข้น :

(1) รายได้จากการขาย ปี 2545 อยู่ที่ 2,687 ล้านบาท เพิ่มขึ้น 588 ล้านบาท หรือร้อยละ
28.02 เมื่อเทียบกับปี 2544 เป็นผลจากการเพิ่มขึ้นของปริมาณการขาย มาอยู่ที่ 116,051
ตันหรือเพิ่มขึ้นร้อยละ 13.5 และการที่ราคาขายเพิ่มขึ้นจากการปรับตัวตามราคาวัตถุดิบ
ทำให้ราคาขาย เฉลี่ยเพิ่มขึ้นจากปีก่อนมาอยู่ที่ 21.52 บาท/กก. หรือเพิ่มขึ้นร้อยละ 11

(2) รายได้อื่น อยู่ที่ 16.50 ล้านบาท เพิ่มขึ้น 3.73 ล้านบาท หรือร้อยละ 29 เป็นผลจาก
การขายสินทรัพย์ที่ไม่เกี่ยวข้องกับการผลิต มูลค่า 2 ล้านบาท

(3) ต้นทุนขายและค่าใช้จ่ายรวม ต้นทุนขายอยู่ที่ 2,375 ล้านบาท เพิ่มขึ้น 534 ล้านบาท
หรือร้อยละ 26 เนื่องจากปริมาณการผลิตที่เพิ่มขึ้นตามยอดขายและราคาวัตถุดิบ
(ซึ่งเป็นต้นทุนหลักประมาณร้อยละ 75 ของต้นทุนและค่าใช้จ่ายรวม)
สูงขึ้นด้วยอัตราที่รวดเร็วและต่อเนื่อง ในไตรมาสที่ 2 ถึงไตรมาสที่ 3 ของปี 2545
ทำให้ความสามารถในการทำกำไรขั้นต้นลดลง กลุ่มน้ำยางข้นมีกำไรขั้นต้นอยู่ที่ 311 ล้านบาท
เพิ่มขึ้นร้อยละ 1.94 จากปี 2544 คิดเป็นอัตรากำไรขั้นต้นร้อยละ 11.6

(4) กำไร กำไรสุทธิ 65 ล้านบาท เพิ่มขึ้น 2 ล้านบาท หรือเพิ่มขึ้นร้อยละ
3.17เนื่องจากกำไรขั้นต้นเพิ่มขึ้น รายได้อื่นเพิ่มขึ้น อัตรากำไรจากการดำเนินงานอยู่ที่ร้อยละ 3.6
หรือลดลงร้อยละ 0.8 จากปี 2544 และอัตรากำไรสุทธิอยู่ที่ร้อยละ 2.42 ลดลงร้อยละ 0.57
สาเหตุหลักเนื่องจากราคาต้นทุนวัตถุดิบที่สูงขึ้น
แต่ถ้าหากบวกกลับขาดทุนจากอัตราแลกเปลี่ยนที่ยังไม่รับรู้ 7 ล้านบาท กำไรควรจะเป็น 72
ล้านบาท เพิ่มขึ้น 9 ล้านบาท หรือ ร้อยละ 14
ซึ่งกลุ่มน้ำยางข้นยังคงเป็นกลุ่มที่ทำรายได้หลักและเป็นกลุ่มเดียวที่มีความสามารถในการสร้างกำไรให้เติบโต

(5) อัตราผลตอบแทนต่อผู้ถือหุ้น การจ่ายเงินปันผลจากกำไรสุทธิปี 2544 ที่มาจ่ายในปี 2545
มีจำนวน 4 บริษัท คือ บริษัท และบริษัทย่อย 3 แห่ง คือ บจก.เอ็กซ์เซลรับเบอร์,

บจก.โอเรียนท์ สุราษฎร์รับเบอร์ลาเท็คซ์ และ บจก.คิววัน โดยจ่ายจำนวน 40.44, 14, 22
และ 3 ล้านบาท หรือร้อยละ 47, 100, 83 และ 78 ตามลำดับ ซึ่งจ่ายไม่เกินนโยบาย

  กลุ่มเส้นด้ายยางยืด : (1) รายได้จากการขาย ปี 2545 มีรายได้จากการขาย 424 ล้านบาท
  อยู่ในระดับ

ใกล้เคียงกับปีก่อน ถึงแม้ว่าในปีนี้จะมีปริมาณการขายเพิ่มขึ้นโดยปริมาณขายรวมเท่ากับ 7,019 ตัน
หรือเพิ่มขึ้นร้อยละ 13 เมื่อเทียบกับปี 2544 แต่ยอดขายไม่สูงขึ้น เนื่องจากราคาขายเฉลี่ยอยู่ที่ 63
บาทต่อกิโลกรัม ปรับตัวตัวลดลงร้อยละ 6 เป็นผลจากการแข่งขันที่สูงขึ้น

(2) รายได้อื่น อยู่ที่ 10.61 ล้านบาท ลดลง 0.9 ล้านบาท หรือร้อยละ 8

(3) ต้นทุนขายและค่าใช้จ่ายรวม จำนวน 413 ล้านบาท เพิ่มขึ้น 19 ล้านบาท หรือ ร้อยละ 4.8
เนื่องจากปริมาณการผลิตที่เพิ่มขึ้นและราคาวัตถุดิบ (น้ำยางข้น) เพิ่มขึ้น มาอยู่ที่ 20.55 บาท/กก.
หรือเพิ่มขึ้นร้อยละ 10 ทำให้อัตราต้นทุนขายต่อยอดขายเพิ่มขึ้นเป็นร้อยละ 90.3 เพิ่มขึ้นจากปีก่อน
ที่เท่ากับร้อยละ 86.63 ส่งผลให้อัตรากำไรขั้นต้นลดลง

(4) กำไร กำไรสุทธิในปี 2545 เท่ากับ 15 ล้านบาท ลดลง 19.44 ล้านบาทจากปี 2544
หรือลดลงร้อยละ 56 เนื่องจากกำไรขั้นต้นลดลง 15.47 ล้านบาท
เมื่อพิจารณาความสามารถในการทำกำไร อัตรากำไรขั้นต้นอยู่ที่ร้อยละ 9.70 ลดลงร้อยละ 3.67
จากปี 2544 จากการที่ต้นทุนวัตถุดิบสูงขึ้น อัตรากำไรจากการดำเนินงานอยู่ที่ร้อยละ 2.61
หรือลดลงร้อยละ 4.45 จากการที่ค่าใช้จ่ายในการขาย และการบริหารสูงขึ้น
ประกอบกับรายได้อื่นได้ลดลงเล็กน้อยด้วย เป็นผลให้อัตรากำไรสุทธิ ซึ่งอยู่ที่ร้อยละ 3.56
ลดลงร้อยละ 4.59

(5) อัตราผลตอบแทนต่อผู้ถือหุ้น บริษัทไม่มีการจ่ายเงินปันผลเนื่องจากยังคงมี
ความจำเป็นต้องใช้เงินทุนในโครงการขยายกำลังการผลิตที่เกิดขึ้นในปี 2545

  (ข) สถานะการเงิน

  จากปัจจัยที่ราคายางปรับตัวสูงขึ้นมากในปี 2545 นอกจากจะส่งผลกระทบต่อความ

สามารถ ในการทำกำไรของบริษัทฯ แล้ว ปัจจัยนี้ยังมีผลต่อสินทรัพย์ของบริษัทฯ
และหนี้สินของบริษัทฯด้วย โดยการเปลี่ยนแปลงของแต่ละรายการเป็นดังนี้ 1. สินทรัพย์
ในภาพรวมจะเห็นว่า สินทรัพย์รวมอยู่ที่ 2,335 ล้านบาท เพิ่มขึ้น 803 ล้านบาท หรือเพิ่มขึ้นร้อยละ
52 จากปี 2544 ในการเพิ่มของสินทรัพย์นี้เป็นการเพิ่มในสินทรัพย์หมุนเวียน 530 ล้านบาท
และเพิ่ม ในสินทรัพย์ไม่หมุนเวียน 273 ล้านบาท 1.1 ส่วนประกอบของสินทรัพย์ ในปี 2545
ส่วนประกอบที่สำคัญ คือ - สินทรัพย์หมุนเวียน อยู่ที่ 1,336 ล้านบาท เพิ่มขึ้น 530 ล้านบาท
หรือเพิ่มขึ้นร้อยละ 66 จากปี 2544
การเพิ่มขึ้นของสินทรัพย์หมุนเวียนเกิดจากการเพิ่มของลูกหนี้การค้าและสินค้าคงเหลือเป็นหลัก
ซึ่งสองรายการนี้เพิ่มขึ้นเนื่องจากราคายางที่สูงขึ้น
เมื่อเทียบสัดส่วนสินทรัพย์หมุนเวียนต่อสินทรัพย์รวมคิดเป็น ร้อยละ 57 โดยเพิ่มจากร้อยละ 53 ในปี
2545

  - ที่ดิน อาคารและอุปกรณ์ อยู่ที่ 916 ล้านบาทเพิ่มขึ้น 263 ล้านบาทหรือเพิ่มขึ้น

ร้อยละ 40 จากปี 2544 ในการเพิ่มขึ้นของที่ดิน อาคารและอุปกรณ์ส่วนใหญ่เกิดจากการที่ผู้ผลิต
เส้นยางยืดมีการขยายกำลังการผลิตโดยลงทุนเพิ่มในอาคารและเครื่องจักร
เมื่อเทียบสัดส่วนของที่ดิน อาคาร และอุปกรณ์สุทธิต่อสินทรัพย์รวมคิดเป็นร้อยละ 39
ของสินทรัพย์รวมลดลงจากร้อยละ 43 ในปี 2544
เนื่องจากสินทรัพย์หมุนเวียนมีการขยายตัวมากกว่า จึงทำให้สัดส่วนลดลง 1.2 คุณภาพสินทรัพย์ -
สินทรัพย์

ในปี 2545 บริษัทไม่มีปัญหาคุณภาพของสินทรัพย์ เนื่องจากไม่มีขาดทุนจากการด้อยค่าของสินทรัพย์
เหมือนเช่นในปี 2544 ที่มีการเลิกกิจการของบริษัทย่อยแห่งหนึ่ง
และมีการตัดจำหน่ายมูลค่าเงินลงทุนที่ต่ำกว่ามูลค่าตามบัญชีเพียง 0.31 ล้านบาท

  - ลูกหนี้ ณ วันที่ 31 ธันวาคม 2545 บริษัทและบริษัทย่อยมีลูกหนี้การค้าก่อน

หักค่าเผื่อหนี้สงสัยจะสูญ จำนวน 689 ล้านบาท มีโครงสร้างลูกหนี้ ดังนี้
ยังไม่ครบกำหนดชำระร้อยละ 71 และเกินกำหนดชำระน้อยกว่า 90 วัน ร้อยละ 24 ซึ่งไม่สูงนัก
ส่วนที่ตั้งค่าเผื่อหนี้สงสัยจะสูญไว้ครบแล้ว มีจำนวน 20 ล้านบาท หรือเพียงร้อยละ 3
ซึ่งส่วนใหญ่ผิดนัดชำระเกินกว่า 1 ปี หรืออยู่ระหว่างการดำเนินคดี 2. สภาพคล่อง 2.1
กระแสเงินสด ณ วันสิ้นปี 2545 งบรวมมีการเปลี่ยนแปลงกระแสเงินสด ดังนี้ -
เงินสดสุทธิจากกิจกรรมดำเนินงาน อยู่ที่ -261 ล้านบาท
เป็นเงินสดใช้ไปในกิจกรรมดำเนินงานมากกว่าที่ใช้ไปในปี 2544 อยู่ 375 ล้านบาท
ซึ่งเกิดจากการลงทุนในลูกหนี้การค้าและสินค้าคงเหลือที่มากขึ้น
เนื่องจากราคาซื้อวัตถุดิบและราคาขายในปี 2545 สูงกว่าปีก่อนอย่างมาก -
เงินสดสุทธิใช้ไปในกิจกรรมลงทุน อยู่ที่ -337 ล้านบาท
เป็นเงินสดใช้ไปในกิจกรรมลงทุนมากกว่าที่ใช้ไปในปี 2544 อยู่ 241 ล้านบาท
เนื่องจากมีการลงทุนในสินทรัพย์ถาวรเพิ่มขึ้นใน
แผนการขยายกำลังการผลิตของบริษัทย่อยผู้ผลิตเส้นด้ายยางยืด ซึ่งโครงการลงทุนนี้ได้แล้วเสร็จในปี
2545 - เงินสดสุทธิใช้ไปในกิจกรรมจัดหาเงิน อยู่ที่ 653 ล้านบาท จากการที่มีการใช้
เงินสดเพื่อลงทุนในสินทรัพย์ถาวรและใช้ในการดำเนินงานเพิ่มขึ้นมาก
ทำให้ต้องจัดหาเงินสดสุทธิรวม 653 ล้านบาทจากการกู้เงินสุทธิปี 2545 จึงมีเงินสดเพิ่มขึ้นสุทธิ 55
ล้านบาท

2.2 อัตราส่วนสภาพคล่องที่สำคัญ - อัตราส่วนสภาพคล่อง อยู่ที่ 0.99 เท่า ลดจาก 1.20
เท่าของปีก่อน การเปลี่ยนแปลงที่สำคัญเกี่ยวกับรายการค้าปกติ คือ การก่อหนี้ระยะสั้นเพิ่มขึ้น 640
ล้านบาท เพื่อลงทุนเพิ่มในสินทรัพย์หมุนเวียนรายการใหญ่ คือ ลูกหนี้การค้า ซึ่งเพิ่มขึ้น 309
ล้านบาท และสินค้าคงเหลือ ซึ่งเพิ่มขึ้น 161 ล้านบาท และส่วนที่เหลือลงทุนในสินทรัพย์อื่น คือ
อาคารและอุปกรณ์ - อัตราส่วนสภาพคล่องหมุนเร็ว อยู่ในระดับ 0.56 เท่า ลดลงเล็กน้อยจาก
0.60 เท่าในปีก่อน แม้ว่าสินทรัพย์ที่มีสภาพคล่องสูง คือ เงินสดและลูกหนี้การค้าเพิ่มขึ้น
แต่อัตราการเพิ่มของหนี้สินหมุนเวียนสูงกว่าการเพิ่มของสินทรัพย์เล็กน้อย

  2.3 ระยะเวลาครบกำหนดของหนี้ระยะสั้นที่ มีผลต่อสภาพคล่อง ณ สิ้นปี 2545

บริษัทและบริษัทย่อยมีหนี้ระยะสั้นที่ครบกำหนดในปี 2546 รวม 66.19 ล้านบาท คาดว่า
เงินสดสุทธิปลายปี 2545 รวมกับที่คาดว่าจะเกิดในปี 2546 จะมีเพียงพอต่อการ คืนหนี้ดังกล่าว

  3. รายจ่ายลงทุน 3.1 รายจ่ายลงทุนที่ผ่านมาของบริษัท ปี 2545 บริษัทได้ใช้เงินลงทุนในบริษัท

ร่วมเป็นเงินรวมจำนวน 17.50 ล้านบาท
ซึ่งเป็นการลงทุนในโครงการร่วมทุนผลิตถุงมือยางที่อำเภอหาดใหญ่
รายละเอียดอยู่ในหมายเหตุประกอบงบการเงิน ปี 2544 ข้อที่ 2.5 หน้า 3

3.2 รายจ่ายลงทุนในอนาคต
ประกอบด้วยการชำระเงินลงทุนค่าหุ้นในโครงการร่วมทุนผลิตถุงมือยางที่หาดใหญ่อีก 17.50
ล้านบาท ให้เต็มสัดส่วนร้อยละ 35 ของทุนจดทะเบียน และการลงทุนใน บจก.ไทยรับเบอร์
ลาเท็กซ์ ชุมพร บริษัทย่อยอีก 26 ล้านบาท ให้เต็มทุนจดทะเบียน 40 ล้านบาท 4.
แหล่งที่มาของเงินทุน 4.1 ความเหมาะสมของโครงสร้างเงินทุน อัตราส่วนหนี้สินต่อส่วนของผู้ถือหุ้น

อยู่ที่ 2.01 เท่าเพิ่มขึ้นจาก 1.10 เท่า ในปี 2544 ซึ่งเกิดจากการที่หนี้สินเพิ่ม 758
ล้านบาทและส่วนของผู้ถือหุ้นเพิ่ม 26 ล้านบาท ทั้งนี้ในการเพิ่มของหนี้สิน
สาเหตุหลักเกิดจากการที่เงินกู้ยืมจากสถาบันการเงินเพิ่มขึ้น 640 ล้านบาท
ซึ่งเป็นผลมาจากการที่ต้องลงทุนในลูกหนี้และสินค้าคงเหลือ เป็นมูลค่าที่มากขึ้น

อย่างไรก็ตาม ลูกหนี้และสินค้าคงเหลือที่เพิ่มขึ้นนี้เกิดจากการที่ราคาขายและต้นทุนสูงขึ้น
มิได้เกิดจากการที่ลูกหนี้ไม่ได้จ่ายค่าสินค้าหรือเกิดจากการที่สินค้าคงเหลือเสื่อมสภาพจนไม่สามารถขายได้
ดังนั้น
เงินกู้จากสถาบันการเงินที่เพิ่มขึ้นนี้เป็นการลงทุนในมีสินทรัพย์ที่มีคุณภาพและมีเหตุผลทางธุรกิจรองรับ

4.2 ส่วนของผู้ถือหุ้น อยู่ที่ 775 ล้านบาท เพิ่มขึ้น 26 ล้านบาท หรือร้อยละ 3.56
เป็นการเปลี่ยนแปลงในรายการกำไรสะสม ซึ่งเป็นผลจากการสร้างกำไรสุทธิได้ 74 ล้านบาท
ในปีที่ผ่านมา 4.3 หนี้สิน รายละเอียดเงินกู้ยืมระยะยาวอยู่ในหมายเหตุงบการเงินปี 2545 ข้อที่
12 หน้า 18-20 ส่วนอัตราดอกเบี้ยจะลอยตัวตามดอกเบี้ยขั้นต่ำของธนาคาร
ซึ่งไม่ได้มีการป้องกันความเสี่ยงไว้
การเปลี่ยนแปลงของอัตราดอกเบี้ยตลาดจะมีผลกระทบต่อการดำเนินงานของบริษัทและบริษัทย่อย